96/675/EY: Komission päätös, tehty 25 päivänä marraskuuta 1996, Chilestä peräisin olevien simpukoiden, piikkinahkaisten, vaippaeläinten ja merikotiloiden erityisistä tuontiedellytyksistä (ETA:n kannalta merkityksellinen teksti)



Virallinen lehti nro L 313 , 03/12/1996 s. 0038 - 0039



KOMISSION PÄÄTÖS, tehty 25 päivänä marraskuuta 1996, Chilestä peräisin olevien simpukoiden, piikkinahkaisten, vaippaeläinten ja merikotiloiden erityisistä tuontiedellytyksistä (ETA:n kannalta merkityksellinen teksti) (96/675/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan, sekä katsoo, että Chilen lainsäädännössä annetaan "Servicio Nacional de Pescalle (SERNAPESCA)" vastuu elävien simpukoiden, piikkinahkaisten, vaippaeläinten ja merikotiloiden terveystarkastuksesta sekä niiden tuotannon hygienia- ja terveysolosuhteiden valvonnasta; samassa lainsäädännössä annetaan SERNAPESCAlle oikeus sallia tai kieltää simpukoiden, piikkinahkaisten, vaippaeläinten ja merikotiloiden pyynti tietyillä vyöhykkeillä, SERNAPESCAn ja sen laboratorioiden järjestelmä pystyy tehokkaasti tarkastamaan voimassa olevan lainsäädännön soveltamisen, Chilen toimivaltaiset viranomaiset ovat sitoutuneet toimittamaan säännöllisesti ja viipymättä komissiolle tiedot pyyntialueilla olevasta toksiinia sisältävästä planktonista, Chilen toimivaltaiset viranomaiset ovat virallisesti antaneet vakuudet direktiivin 91/492/ETY liitteessä olevassa V luvussa esitettyjen sääntöjen noudattamisesta sekä mainitussa direktiivissä tuotanto- ja uudelleensijoitusalueiden luokittelulle, lähettämöiden hyväksymiselle sekä kansanterveyttä koskeville tarkastuksille ja tuotannon valvonnalle säädettyjä vaatimuksia vastaavien vaatimusten noudattamisesta; erityisesti kaikista mahdollisista pyyntialueiden muutoksista on ilmoitettava yhteisölle, Chile voi olla niiden kolmansien maiden luettelossa, jotka täyttävät direktiivin 91/492/ETY 9 artiklan 3 kohdan a alakohdassa tarkoitetut vastaavuusvaatimukset, Chile haluaa viedä yhteisöön jäädytettyjä tai jalostettuja simpukoita, piikkinahkaisia, vaippaeläimiä ja merikotiloita, tätä tarkoitusta varten on tärkeää määrittää direktiivin 91/492/ETY 9 artiklan 3 kohdan b alakohdan ii alakohdan mukaisesti tuotantoalueet, joilla eläviä simpukoita, piikkinahkaisia, vaippaeläimiä tai merikotiloita voidaan pyytää ja joilta niitä voidaan viedä yhteisöön, erityisiä tuontiedellytyksiä sovelletaan rajoittamatta eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annettua neuvoston direktiivin 91/67/ETY (2), sellaisena kuin se on viimeksi muutettuna direktiivillä 95/22/ETY (3), mukaisesti tehtyjen päätösten soveltamista, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla "Servicio Nacional de Pesca (SERNAPESCA)" on Chilen toimivaltainen viranomainen, joka tarkistaa ja todistaa, että simpukat, piikkinahkaiset, vaippaeläimet ja merikotilot ovat direktiivin 91/492/ETY vaatimusten mukaisia. 2 artikla Chilestä peräisin olevien, ihmisravinnoksi tarkoitettujen jäädytettyjen tai jalostettujen simpukoiden, piikkinahkaisten, vaippaeläinten ja merikotiloiden on oltava lähtöisin liitteessä mainituilta hyväksytyiltä tuotantoalueilta. 3 artikla Tämä päätös on osoitettu kaikille jäsenvaltioille. Tehty Brysselissä 25 päivänä marraskuuta 1996. Komission puolesta Franz FISCHLER Komission jäsen (1) EYVL N:o L 268, 24.9.1991, s. 1 (2) EYVL N:o L 46, 19.2.1991, s. 1 (3) EYVL N:o L 243, 11.10.1995, s. 1 LIITE A: Tuotantoalueet, jotka täyttävät direktiivin 91/492/ETY liitteen I luvun 1 kohdan a alakohdassa vahvistetut edellytykset >TAULUKON PAIKKA> B: Tuotantoalueet, jotka täyttävät direktiivin 91/492/ETY liitteen I luvun 1 kohdan b alakohdassa vahvistetut edellytykset >TAULUKON PAIKKA> C: Tuotantoalueet, jotka täyttävät direktiivin 91/492/ETY liitteen I luvun 1 kohdan c alakohdassa vahvistetut edellytykset >TAULUKON PAIKKA>